AlmaznayaGroza/cyrillic-language-classification huggingface dataset:
Бакау (округ)

Бакау (романски: Judeţul Bacău) е округ во Романија, сместен во средишниот дел на земјата. Главен град на округот е градот Бакау, а значајни градови се и Обешти и Тергу Очна. === Местоположба === Округот Бакау е копнен округ во Романија. Окружен е: на север со: Њамц; на исток со: Васлуј; на југоисток со: Галај; на југ со: Вранча; на југозапад со: Ковасна; на запад со: Харгита. === Релјеф === Бакау се наоѓа во регионот Молдавија. Округот се простира по средишниот дел од течението на реката Серет. Во западниот дел од округот се издигаат Карпатите, а во остатокот од округот е нивното подножје. Во јужниот дел од округот течезначајната река Тортуш. == Демографија == Округот спаѓа во групата окрузи во Романија, во кои претежно живее романско население. Според пописот во Романија во 2002 година, Романците сочинуваат повеќе од 96% од населението во округот. Сепак овој округ е специфичен по тоа што во него живее специфичната унгарска етничка заедница Чанго, кои сочинуваат 0,7% од населението. Од останатото население, најбројни се Ромите. == Надворешни врски == Официјално мрежно место

Source: original
Копа Америка 2019 - нокаут фаза

Копа Америка 2019 - нокаут фаза била втората фаза на Копа Америка 2019 после групната фаза. Нокаут фазата започнала на 27 јуни 2019 со натпреварите од четвртфиналето, а завршила на 7 јули 2019 со финалето на Маракана во Рио де Жанеиро. == Формат == Во нокаут фаза, ако натпреварот заврши нерешено по 90 минути: Во четвртфиналето, продолженија нема да се играат, и ако натпреварот заврши нерешено по 90 минути се оди директно кон изведување на пенали. Во полуфиналето, натпреварот за третото место и финалето, продолженија ќе се играат (две продолженија од по 15 минути), каде на секоја екипа ќе и биде дозволено право на четврта замена. Ако резултато остане нерешен и по продолженијата, тогаш натпреварот ќе биде решен по изведувањето на пенали. КОНМЕБОЛ ги одредил следните правила при ждрепката за четврт-финалето: Натпревар 1: Победник група A vs 3-то пласиран група Б/Ц Натпревар 2: Второпласиран група A vs Второпласиран група Б Натпревар 3: Победник група Б vs Второпласиран група C Натпревар 4: Победник група Ц vs 3-то пласиран група А/Б === Комбинации на натпревари во четвртфиналето === Специфичните натпревари во кои учествувале третопласираните екипи зависат од тоа кои две третопласирани екипи се квалификувале за четвртфиналето: == Квалификувани екипи == Првите две екипи од секоја од трите групи, заедно со двете најдобри третопласирани екипи, се квалификувале за нокаут фазата. == Надворешни врски == Матична страница Копа Америка Бразил 2019, CONMEBOL.com

Source: original
Брис Гијар

Брис Гијар (фр. Brice Guyart) (р. 15 март 1981 во Сирен) - француски мечувалец во дисциплината флорет. Гијар е моментален олимписки шампион во категорија поединечен флорет. == Постигнувања == 2000 - Екипен олимписки шампион 2001 - Екипен светски шампион во рамките со француската репрезентација 2001 - Светски бронзен медалист 2003 - Светски бронзен медалист 2004 - Олимписки шампион 2005 - Екипен светски шампион == Надворешни врски == Дневник - Медали, Пласман на Брис Гијар на Летните олимписки игри - 2004 (македонски) Вест - Спорт, Пласман на Брис Гијар на Летните олимписки игри - 2004 (македонски)

Source: original
Спорт

Спорт - нормална физичка активност или вештина изведена под јавно прифатени правила и со цел да рекреира: за натпреварување, за сопствено уживање, за усовршување, за развивање на вештина, или за комбинација од наведените. Она што го карактеризира секој спорт е јасната цел, комбинирана со впечатокот за поединечна (или тимска) вештина или способност. Првите спортови како на пример лов и трчање настанале бидејќи биле потребни за да се преживее. За разлика од тогаш, денеска луѓето се занимаваат со спорт за здравје и релаксација. == Олимписки игри == Олимписки игри Секоја четврта година спортисти од целиот свет се собираат за да се натпреваруваат на олимписките игри.Постојат Летни олимписки игри, Зимски олимписки игри и олимписки игри за инвалиди. == Спортови == Спортовите можат да се класифицираат на повеќе начини, но генерално се делат на спортови со тркање, со противник, со лично достигнување, и со комбинација на наведените. Некои познати спортови се: Кревање тегови Атлетика Боречки спортови Бокс Борење Боречки вештини Аикидо (Спорт само во смисла на физичка активност. Нема натпревари.) Реален Аикидо Карате Кунг-Фу Џудо Велосипедизам Водени спортови Ватерполо Веслање Нуркање Пливање Сурфање Воздушни спортови Едриличарство Падобранство Параглајдерство Гимнастика Зимски спортови Алпско скијање Биатлон Скокови Летање Лизгачки спортови Хокеј на мраз Хокеј на трева Стрелаштво Тимски спортови Бејзбол Кошарка Одбојка Ракомет Фудбал Фудбал - Американски Рекетни спортови Пинг-понг Тенис Столни спортови Билијард Шах == Спортот како тема во уметноста и во популарната култура == "Исхраната на боксерот“ - басна на американскиот писател Емброуз Бирс. "Тенис“ - кус расказ на македонскиот писател Ѓоко Здравески од 2019 година. "Роки“ (англиски: Rocky) - американски спортски филм од 1976 година, во режија на Џон Ејвилдсен. "Пет круга“ (англиски: Five Circles) - композиција на грчкиот музичар Вангелис од 1981 година. "100 метри“ (англиски: 100 Metres) - композиција на грчкиот музичар Вангелис од 1981 година. "Излечен спортист“ (Athlete Cured) - песна на британската рок-група Фол од 1988 година. == Поврзано == Историја на спортот Видови на спортови Прилепски спортски мајтапења Олимпијада

Source: original
NGC 7319

NGC 7319 - спирална галаксија во соѕвездието Пегаз, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 7319 се споменува и како UGC 12102, MCG 6-49-41, CGCG 514-64, IRAS 22337+3342, NPM1G +33.0466, HCG 92C, Arp 319, VV 288, Stephan's quintet. == Откривање == Објектот е откриен на 23 септември 1876 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см. === Податоци од набљудување === Според морфолошката класификација на галаксиите, NGC 7319 е од видот SBbc. Видливиот сјај со голо око изнесува 13,1 m, а оној во рамките на интервалот од минималната до максималната честота 14,1 m, додека површинскиот сјај изнесува 13,8 m/лм2. NGC 7319 има привидни димензии од 1,4' х 1,1'. === Астрономски податоци === Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 36 м 3,5 с, а неговата деклинација, односно висината на лакот на тој агол, +33° 58' 35"". Положбениот агол на објектот е во износ од 52°. == Други поделби == Проучување на NGC 7319 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 69269. Во рамките на атласот на длабокото небо, Уранометрија 2000.00, објектот припаѓа на групата означена со бројот 123; додека во Каталогот на основни ѕвезди (GSC) е групиран под бројот 2743. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 838. == Поврзано == Список на NGC објекти (7001-7500); Нов општ каталог; Пегаз (соѕвездие). == Користена литература == Hirshfeld, Alan, and Roger W. Sinnott, eds., Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238) == Надворешни врски == Прегледувач на длабокото небо - NGC 7319 Поправени информации за NGC 7319 NGC 7319 - VizieR. NGC 7319 - Вонгалактичка база на податоци на НАСА

Source: original
Вистински мајмуни

Вистински мајмуни, симии или виши примати (науч. Simiiformes) - инфраред на широконосни мајмуни (Haplorhini) кои имаат слична градба на телото со човекот. Според последните антрополошки и генетички податоци, сите мајмуни од инфраредот на вистинските мајмуни се делат на два парвредови: широконосни ("новосветски мајмуни“) и тесноносни ("старосветски мајмуни“). Најстарите фосили на вистински мајмуни се пронајдени во Индија во 2008 година и се од видот гуџаратска антрасимија (Anthrasimias gujaratensis). Тие датираат од пред 54,5 милиони години. Од еоценските депозити во Кина е познат родот еосимија, стар околу 45 милиони години. Во застарената систематика овој таксон се сметал за подред на антропоидите - вишите примати (Anthropoidae). Денес, заедно со аветите, вистинските мајмуни се вклучени во поткласата на шуроконисни мајмуни. Времето на разделување на сувоносните мајмуни на вистински мајмуни и авети, според генетиката, се проценува на 77-80 милиони години, а претходните проценки биле 63 милиони години. Разделувањето на тесноносни и широконосни било пред 43 милиони години. == Систематика == Следната систематика ги дава различните семејства на вистински мајмуни, како и нивното место во рамките на редот Primates: РЕД PRIMATES подред Strepsirrhini подред Haplorrhini: авети, кучелики и човеколики мајмуни инфраред Tarsiiformes инфраред Simiiformes парвред Platyrrhini: широконосни мајмуни семејство Cebidae: мармозети, тамарини, капучини и верверични мајмуни семејство Aotidae: ноќни мајмуни семејство Pitheciidae: титии, сакии и уакарии семејство Atelidae: пајаковидни мајмуни парвред Catarrhini натсемејство Cercopithecoidea (старосветски мајмуни) семејство Cercopithecidae: старосветски мајмуни натсемејство Hominoidea семејство Hylobatidae: гибони семејство Hominidae: големи човеколики мајмуни (и луѓе) == Надворешни врски == (англиски) BioMed Central Full text Gene conversion and purifying selection of a placenta-specific ERV-V envelope gene during simian evolution (англиски) SIMIIFORMES Архивирано на 15 јануари 2009 г. (англиски) ADW Simiiformes Classification (англиски) Taxonomy browser (Simiiformes) (англиски) Late middle Eocene epoch of Libya yields earliest known radiation of African anthropoids (англиски) Mouse-Sized Primates Shed Light on Human Origins Архивирано на 18 октомври 2012 г.

Source: original
Регата

Регата (италијански јазик regatta) е натпреварување во веслање, едрење или мотонаутика, кое се одржува на одредена стаза со старто и цел. Регата може да биде и од рекреативен карактер и подразбира заедничка пловидба на групи од луѓе на голем број на чамци, јахти и пловни објекти. Веслачката регата почнува со заедничко стартување на чамци од положба на мирување. Исто е и со регата со кајак и кану на мирни води. Кајакарското натпреварување на диви води не се нарекува регата. Код регата у једрењу и мото-наутици чамци на старту су у покрету, али пре знака за почетак не смеју прећи преко стартне линије. Успех у једриличарским и мото-наутичким регатама много зависи од технички особина чамца и временских услови (ветар и таласи). Да би се услови у једрењу донекле изједначили, одржава се низ од 3, 5 или 7 регата, чији се резултати сабирају, што одређује коначан пласман. Во Англија се познатите веслачки регати на универзитетите Оксфорд и Кембриџ кои се одржуваат од 1829 година, како и Хенлиевата регата на која учествуваат најдобрите веслачи во Европа.

Source: original
Историја на Луксембург

За првпат Луксембург се појавува на географските карти во 963 година и една од неговите најзначајни одлики е трилингвизмот. Луксембург од крајот на 19 век станува земја на имигранти - поради големата потреба од работна рака која се бележи во рударската индустрија, Луксембург во последните децении бележи длабоки структурални и општествени промени кои направија оваа држава да стане вистински бизнис-центар на меѓународно ниво. == Хронологија == 1 век римјаните го населиле Луксембург, тогаш познат и како “Мала тврдина“. 963 година, самостојно феудално уредување 1060 година Луксембург станало грофовија, а подоцна и војводство. Почеток на владеењето на Луксембургите, продолжило до 1437. 1477 - 1684 - владеење на Хабсбургсшката династија, 1684 - 1697 - на Франция, 1697 - 1714 - на Шпанија, 1714 - 1794 - на Австрија. 1795 - 1814 - Анексија од страна на Франција. Во 1815 годинја прогласување на херцеготство, заедно во унија со Холандија Губи голем дел од својата територија, но добива голема автономија 1867 - прогласување на независност. 1914 - 1945 година, период на светски војни по кој се присоединува кон унијата на Бенелукс. Основач на ЕУ

Source: original
Немири

Немири или нереди - масовно изразување на незадоволство преку насилство насочено против лица или имот (вандализам). Одлики на немирите се нивната спонтаност, неорганизираност и менталитет на стадо на нивните учесници. Причините за немирите можат да бидат различни: од недостаток на храна и основни потреби, незадоволство од условите за живот, високи даноци, судири со сооперничките етнички или верски групи, до исходот или текот на некој спортски настан. Во зависност од мотивите или околностите, мети на насилство за време на немирите можат да бидат или симболични (полицајците како олицетворение на власта, споменици или државни институции) или стварни (сопернички навивачи, членови на соперничка етничка и верска група или нивен имот). Немирите можат да претставуваат сериозни проблеми за државите или службите одговорни за јавната безбедност (полицијата), што било особено очигледно во 20 век кога напорите за спречување, сузбивање или ограничување на немирите што е можно поодлучно мора да се усогласат со напорите да се избегне понатамошна ескалација на насилството или негативни последици поради прекумерната употреба на насилство. За таа цел, полицијата развила тактика чија главна одлика е разбивање на бунтовниците во помали групи, односно користење технологии како солзавец, водени топови, гумени куршуми итн. Немирите, исто така, претставуваат ризик за организаторите на мирни протести, имајќи предвид дека избувнувањето на насилство може да ги компромитира политички и морално во очите на јавноста. Немирите најчесто се делат на следниве видови: немири заради недостиг на храна; верски, етнички или расни немири; студентски немири затворски немири, познати и како затворски бунтови спортски немири == Поврзано == Бунт Револуција Погром Линч Сузбивање немири == Надворешни врски == Немири на Ризницата ? Revolution '67 Documentary about the Newark, New Jersey race riots of 1967, engl.Архивирано на 3. rujna 2009.. Anthropologie du présent

Source: original
Расправа

Расправата е студиозен напис посветен на одредено прашање од некоја научна област. Научните тврдења се поткрепени со аргументи, изворите од кои се црпени информациите се наведени во фусноти, што значи дека расправата се одликува со: објективност, студиозност и документираност. Во неа јасно се издвојуваат воведниот дел, каде се поставуваат тезите, разработката, каде аргументирано се докажуваат тие тези, и заклучокот, каде во кратки црти се нагласуваат изведените заклучоци. Докторските дисертации се еден вид расправи. Трактатот и студијата се другите називи на расправата.

Source: original
Ревматична полимијалгија

Ревматична полимијалгија (РП) или ревматска полимијалгија - синдром што се одликува со болка или вкочанетост, вообичаено во вратот, рамената, надлактиците и колковите, но може да се појави низ целото тело. Болката може да биде ненадејна или да прогредира во текот на одреден период. Повеќето поединци со РП се разбудуваат со мускулна болка; сепак има случаи во кои болката се јавува навечер или имаат болка и вкочанетост преку целиот ден. Лицата со ревматична полимијалгија исто така можат да имаат и темпорален артеритис, воспаление на крвните садови на лицето кое може да предизвика слепило ако не биде брзо третирано. Болката и вкочанетоста може да резултираат со намален квалитет на живот, и да доведат до депресија. Ревматичната полимијалгија често се разгледува во асоцијација со темпоралниот артеритис. Се смета дека тригер фактор може да биде вирусна или бактериска инфекција или траума, но секако генетиката е исто така фактор за развој на болеста. Лицата со северноевропско потекло имаат поголем ризик од развој на болеста. Не постои лабораториски тест за потврдување на болеста, но C-реактивната белковина (CRP) и седиментацијата на еритроцитите можат да бидат од корист. Третманот на РП вклучува кортикостероиди земени перорално. Кај повеќето пациенти третманот трае две до три години. РП за првпат била регистрирана како посебна болест во 1966 во приказ на случај на 11 пациенти од болницата Маунт Синај во Њујорк. Името го добила од грчкиот збор Πολυμυαλγία полимијалгија, што значи "болка во повеќе мускули“. == Знаци и симптоми == Широк спектар на симптоми можат да укажат дека лицето има ревматична полимијалгија. Класичните симптоми вклучуваат: Болка и вкочанетост (умерена до јака) во вратот, рамената, надлактиците и колковите, кои ја намалуваат физичката активност, особено рано наутро/после спиење. Болката може да биде лимитирана само на една од овие зони. Замор и губиток на апетит (што може да доведе до губиток на телесна тежина) се исто така индикативни за ревматична полимијалгија. Анемија Симптоми слични на грип. Понекогаш е присутна и блага треска или абнормална телесна температура. Кај повеќето луѓе, се одликува со константен замор, слабост и понекогаш исцрпеност. Околу 15 % од луѓето дијагностицирани со ревматична полимијалгија исто така имаат и темпорален артеритис, и околу 50% од луѓето со темпорален артеритис имаат ревматична полимијалгија. == Епидемиологија == Не постојат предуслови кој поединец ќе развие ревматична полимијалгија, но некои фактори покажуваат поврзаност со заболувањето. Обично, РП се јавува само кај лица над 50 години. Просечната возраст на пациентите со РП е околу 70 години. Жените имаат двапати поголема веројатност од развој на РП. Околу 50 % од лицата со темпорален артеритис исто така имаат и ревматична полимијалгија. == Надворешни врски == Questions and Answers about Polymyalgia Rheumatica and Giant Cell Arteritis Архивирано на 4 април 2017 г. - US National Institute of Arthritis and Musculoskeletal and Skin Diseases

Source: original
Бандар

Бандар или Бундер (на фарси بندر) е персиски збор што значи "врата“ и "небо“. Етимолошки гледано зборот е комбинација на персиските بند Банд (ограден) и در дар (порта, врата) што значи "ограден простор" (т.e. заштитен од морето). Зборот преку персиските морепловци се разширил пошироко низ истокот и многу места од Иран, па до Индонезија го носат ова име. Во индискиот јазик Бандар значи и "мајмун“ иако зборот "Бандарга“ значи "пристаниште“. Во малајскиот јазик банда значи "град“, додека во индонезискиот јазик овој збор означува "пристаниште“. == Поврзано == Град

Source: original
Скии

Скии или смучки - пар пократки или подолги рамни штици кои се прикачени на различни начини за нозете на лице кое сака да ги користи за лизгање на мазна површина, обично покриена со снег. Скиите се користат за секаков вид скијање на снег или вода, иако истиот поим се користи за секоја друга примена на скии, кои можат да се користат на возила, авиони итн. == Видови скии == Најпознати се скиите за алпски скијачки дисциплини. Овие скии во должина се движат од 1 до 2 метри, во зависност од дисциплината, возраста на скијачот, висината на скијачот итн. Ширината на скиите варира помеѓу 7-10 сантиметри, а вообичаено е врвовите и опашките да бидат малку пошироки од струкот на скијата. Скиите се дебели околу 1-2 сантиметри. Материјалот за производство традиционално бил дрво, но со развојот на технологијата, денес се користат разни поцврсти материјали како карбон, кевлар и разни други композитни материјали. Рабовите на скиите од долната страна обично се изработени од тврд метал за подобро прилепување на подлогата во кривини, а самата подлога е покриена со материјал на база на восок за помало триење со снежната површина. На горната страна на скијата има скијачки везови кои ја прицврстуваат ногата на скијачот за скијата. Скијачот користи специјални обувки кои имаат соодветно испакнување од двете страни на кои е прикачен везот. На алпските скии, ногата на скијачот е цврсто прицврстена за скијата по целата должина. Во нордиското скијање се користат скии кои се значително потесни и подолги од алпските скии. Разликата е и во скијачкиот вез, кој кај овие скии не ја прицврстува ногата на скијачот со целото стапало цврсто за скијата, туку можно е да се подигне петицата додека прстите постојано се во контакт со скијата. Скијачите кои се занимаваат со скијачки скокови користат многу долги (редовно над два и пол метри) и малку пошироки скии, а везот на нив овозможува и подигнување на петицата. При скијање на вода, се користат прилично широки, но кратки скии. Тие скии најчесто ги користи скијачот бос, така што везот е приспособен за голо стапало и затоа е дизајниран значително поинаку од везовите за дисциплини на снег.

Source: original
Скијање на даска

Скијање на даска (или сноубординг, англиски: snowboarding = snow, "снег“ и board, "даска“, во поново време разговорно нарекувано и снегштица) - зимски спорт кој се одвива на даска за скијање (сноуборд). Овој спорт спаѓа во групата на екстремни спортови, што значи дека е опасен. Скијачот вози на даската налик на скејтборд, но во скијачки облик, по снег. Спортот е измислен во САД во 1960-тите и 1970-тите, а станал зимски олимписки спорт во 1998 година. Карактеристичен е, бидејќи на лицето кое управува со даската двете нозе му се прицврстени за неа, и мора да има извонредно чувство за рамнотежа. Обично овој спорт не се прави на долги патеки, туку на кратки но опасни патеки, проследени со ризични скокови на одредена висина, или над одреден предмет, а понекогаш се поминува со даската и по предметот. == Историја == Првата совремеа даска за скијање била "Снурфер“ (Snurfer), чие име доаѓа од зборовите "снег“ и "сурфер“, бил измислен од Шерман Попен во 1965 год. во Маскегон, Мичиген, како играчка за неговата ќерка. Снурферот на Попен почнал да се произведува уште истата година како играчка, сè додека не почнува поозбилно да се сфаќа скијањето на даска како спорт. == Надворешни врски == Светска федерација за скијање на даска

Source: original
Седум старогрчки мудреци

Седум мудреци ( од Грција ) или седум мудреци ( грчки : οἱ ἑπτὰ σοφοί hoi hepta sophoi ) е титула што им ја давала класичната грчка традиција на седум филозофи, државници и законодавци од 6 век пред нашата ера, кои биле познати по својата мудрост . Обично, списокот на седумте мудреци вклучува: Талес на Милет ( ок. 624 BC - ок. 546 BC) е првиот добро познат грчки филозоф, математичар и астроном. Неговиот совет " Осознајте се “ е гравиран на предната фасада на Храмот Аполо во Делфи. Питакус од Митилена ( ок. 640 BC - ок. 568 BC) управувал со Митилена ( Лезбос ). Тој се обиде да ја намали моќта на благородништвото и беше во можност да управува со поддршка на демоните, кого ги фаворизираше. Бијас од Приене бил политичар и законодавец од 6 век п.н.е. Солон од Атина ( ок. 638 BC - ок. 558 BC ) бил познат законодавец и реформатор од Атина, кадрирајќи ги законите што ја обликувале атинската демократија . Петтиот и шестиот мудрец варираат како двајца: Клеобул, тиранин на Линдос ( fl. ок. 600 BC ), пријавен како дедо или свекор на Талес; Периандар од Коринт (б. Пред 634 година п.н.е., с. ок. 585 BC ); Мисон од Чена (6 век п.н.е.); Анахарсис Скитскиот (6 век п.н.е.). Хилон од Спарта бил Спартански политичар кому му се припишува милитаризацијата на Спартанското општество.

Source: original